Mate Čvrljak
Mate Čvrljak (Konjevrate kraj Šibenika, 30. IV. 1934. – Rijeka, 17. IV. 2018.), jugoslavenski i hrvatski kipar i slikar. Školu za primijenjenu umjetnost završio 1955. u Splitu. Diplomirao na Akademiji likovnih umjetnosti u Zagrebu 1961. u klasi V. Radauša. Bio suradnik Majstorske radionice A. Augustinčića (1962–64). Od 1965. do 2000. profesor likovne umjetnosti u Srednjoj školi Mate Blažine u Labinu. U stvaralaštvu posvećen klasičnoj temi čovječjega lika koji prikazuje upotrebljavajući različite skulptorske (kamen, glina, sadra, bronca, terakota) i slikarske tehnike (ugljen i pastel). Isprva je u stilu impresionizma izrađivao uglavnom portrete, potom se priklonio kubističkoj modelaciji. Autor je mnogih djela spomeničke plastike; spomenik Matiji Vlačiću Iliriku u Labinu, spomenik borcima NOB-a i žrtvama rata u Buzetu, spomenik paleolitskom čovjeku u Aranđelovcu, spomenik Jamesu Joyceu u Puli i dr. Sudionik likovnih kolonija i simpozija u Labinu (Mediteranski kiparski simpozij), Aranđelovcu (Smotra umetnosti »Mermer i zvuci«) i dr. Član Hrvatskog društva likovnih umjetnika u Rijeci.

Galerija slika

Izvori

Eksterni linkovi 

 Čvrljak, Mate u ''Istrapediji

Jugoslavenski skulptori
Jugoslavenski slikari
Hrvatski kipari
Hrvatski slikari